MÉS DE 50 ANYS FENT ESCOLA A ALAQUÀS
08/05/2023

# MÉS DE 50 ANYS FENT ESCOLA A ALAQUÀS

*   08/05/2023
*   [Educació](/categoria/10/0/educacio)
*   [Imprimir](#)
*   Compartir
*    https://www.alaquas.org/documento.asp?id\_do=21314

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21314%2F0&title=Ajuntament%20d%27Alaqu%C3%A0s.%20Premsa.M%C3%89S%20DE%2050%20ANYS%20FENT%20ESCOLA%20A%20ALAQU%C3%80S)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21314/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2023/2/21314/08052023whatsapp_image_2023-05-08_at_10_02_39_Form_4.jpg)](https://www.alaquas.org/ficheros/documentos/2023/2/21314/08052023whatsapp_image_2023-05-08_at_10_02_39_Form_10.jpg "<a href='https://www.alaquas.org/ficheros/documentos/2023/2/21314/08052023whatsapp_image_2023-05-08_at_10_02_39_Form_10.jpg' target=_blank><i class='fa fa-external-link' aria-hidden='true'></i>.MÉS DE 50 ANYS FENT ESCOLA A ALAQUÀS</a>")

El col·legi Amparo Alabau d'Alaquàs, anomenat fins l'any passat González Gallarza, celebra l'acte del seu 50 aniversari i posa el colofó al procés de canvi de nom del centre educatiu.

El col·legi públic Amparo Alabau d’Alaquàs va celebrar el passat divendres 5 de maig un l’acte “50 anys fent escola  a Alaquàs”. Una jornada molt especial que va servir per a celebrar el seu 50 aniversari i posar el colofó al procés de canvi de nom del centre educatiu. Centenars de persones es van donar cita en aquest acte en el qual van estar convidats tots els sectors vinculats al sistema educatiu: Ajuntament d’Alaquàs, inspecció educativa, equips directius, personal docent i no docent, famílies i alumnat.

La jornada va començar amb una xaranga pel pati del col·legi. A continuació es va iniciar l’acte amb la recepció dels alcaldes i alcaldesses que han estat al front de l’alcaldia d’Alaquàs durant tot aquest període: Albert Taberner, Adrià Hernández, Jorge Alarte, Elvira García i Toni Saura, que van rebre un reconeixemet en agraïment a la seua presència i treball dedicat que va ser extensible a la resta de membres de la Corporació Municipal i departaments de l’Ajuntament d’Alaquàs.

Per l’escenari van passar també l’anterior inspectora Mari Carmen Ortí en substitució de l’actual, Josefina López, en representació del personal docent va pujar Teresa Gallego, que va nomenar a tots els professors que han passat pel centre educatiu i va realitzar un reconeixement també a l’equip de menjador, equip de neteja, personal de consergeria, PAS i educadors. En representació de l’Associació de Mares i Pares va intervindre el seu president Marcos Peris i els membres de la junta directiva Diego Rodríguez i Victoria Cabañero així com les presidències d’aquests anys representats per Luís Pradas, Ramón Biot, Pablo Navarro i Mari Cruz Manzanedo. En representació de l’alumnat van intervindre el primer i última alumna del centre que van ser distingits amb el premi extraordinari de primària al rendiment acadèmic el 2009-2010 i 2021-2022.

A continuació va arribar el moment més emotiu de la celebració per al qual va prendre la paraula la que ha sigut directora del centre educatiu durant 25 anys, Pilar Vicente, que va estar seguit del descobriment de l’obra commemorativa amb motiu del 50 aniversari que ha sigut realitzada per la ceramista Vicenta Julià. Es tracta d’un socarrat obsequi de la família Pallardò Julià. En eixe moment van pujar a l’escenari també les persones que han estat al front de la direcció del centre: Guillermo Gómez, Agustín Sala fill, en representació del seu pare, i per descompat, Chelo García, actual directora del centre educatiu.

Per realitzar de manera oficial l’estrena de nom i en homenatge a l’exjutgessa Amparo Alabau, la directora del centre, Chelo García, va prendre la paraula per a rebre la família d’Amparo Alabau i descobrir el grafit amb el seu rostre. Una obra realitzada per Lara Gombau amb colors vius per a expresar la seua  carrera professional. Es tracta d’un mural fresc i viuque per a l’entrada del centre que lluirà junt al nou logo dissenyat per l’alumna Carla Hortelano. A continuació va intervindre la germana d’Amparo Alabau i els néts Juan Martí Andrés i Juan Manuel Andrés González.

La jornada va comptar amb diverses actuacions. Lalumnat de 5é i 6é de primària va oferir la coregografia “Somriu al dia”, una posada en escena preparada per a participar en el programa d’innovació ”Educarts” de la Conselleria d’Educació, Cultura i Esport. L’alumnat de 4rt de primària va interpretar “Volem fins al cel” i “LA LA LAND”, peces amb les quals participaran en l’activitat musical de MUSICARTS el proper 12 de maig. Les exalumnes Alba i Mar Real van oferir també una actuació molt especial i l’alumnat de 5é i 6é de primària va animar la jornada amb una coreografia preparada per al Dia de l’Esport.